N á v r h

Komuniké

k návrhu účasti delegácie Slovenskej republiky na 13. zasadaní Konferencie členských krajín Dohovoru o medzinárodnom obchode s ohrozenými druhmi voľne žijúcich živočíchov a rastlín

Vláda Slovenskej republiky na svojom zasadaní dňa ................ vyslovila súhlas s návrhom účasti, zložením a postupom delegácie Slovenskej republiky na 13. zasadaní Konferencie členských krajín Dohovoru  o medzinárodnom obchode s ohrozenými druhmi voľne žijúcich živočíchov a rastlín  v dňoch 02. - 14. októbra 2004 v Bangkoku (Thajsko).

Dohovor je považovaný za jeden z hlavných nástrojov svetovej stratégie ochrany prírody a je súčasťou programu stratégie trvalo udržateľného života, vyhláseného v roku 1992 pod patronátom Programu Spojených národov pre životné prostredie (UNEP), Svetového zväzu ochrany prírody (IUCN) a Svetového fondu pre prírodu (WWF). Jeho cieľom je postaviť svetový obchod s ohrozenými druhmi živočíchov a rastlín pod spoločnú kontrolu všetkých štátov sveta, aby sa dosiahla ich ochrana pred úplným vyhubením vplyvom ich bezohľadného získavania pre obchodné účely. Slovenská republika pristúpila k Dohovoru 28.02.1992 s účinnosťou od 28.05. 1992. 

Slovenská republika zabezpečuje opatrenia, ktoré jej vyplývajú z členstva v Dohovore a aktívne sa zapája do implementačného procesu na národnej a medzinárodnej úrovni. 

Vláda uložila ministrovi životného prostredia SR, aby predložil vláde informáciu o priebehu a výsledkoch konferencie.